
LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2016 M. GRUODŽIO 30 D. ĮSAKYMO NR. D1-971  „DĖL STATYBOS TECHNINIO REGLAMENTO STR 1.07.03:2017 „STATINIŲ TECHNINĖS IR NAUDOJIMO PRIEŽIŪROS TVARKA. NAUJŲ NEKILNOJAMOJO TURTO KADASTRO OBJEKTŲ FORMAVIMO TVARKA“ PATVIRTINIMO“ PAKEITIMO

2024 m. rugpjūčio 7 d. Nr. D1-264
Vilnius

1. P a k e i č i u Lietuvos Respublikos aplinkos ministro 2016 m. gruodžio 30 d. įsakymą Nr. D1‑971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų formavimo tvarka“ patvirtinimo“:
1.1. Pakeičiu antraštę ir ją išdėstau taip:
„DĖL STATYBOS TECHNINIO REGLAMENTO STR 1.07.03:2017 „STATINIŲ TECHNINĖS IR NAUDOJIMO PRIEŽIŪROS TVARKA. NAUJŲ NEKILNOJAMOJO TURTO KADASTRO OBJEKTŲ (INŽINERINIŲ STATINIŲ) FORMAVIMO TVARKA“ PATVIRTINIMO“.
1.2. Pakeičiu preambulę ir ją išdėstau taip:
„Vadovaudamasis Lietuvos Respublikos statybos įstatymo 2 straipsnio 55 dalimi, 4 straipsnio 3 dalimi, 8 straipsnio 5 dalimi, 48 straipsnio 4 dalimi, 49 straipsnio 5 ir 6 dalimis, įgyvendindamas Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo Nr. I-1240 įgyvendinimo“ 1.18, 1.26, 1.30 papunkčius ir 2018 m. gegužės 30 d. Europos Parlamento ir Tarybos direktyvą (ES) 2018/844, kuria iš dalies keičiama Direktyva 2010/31/ES dėl pastatų energinio naudingumo ir Direktyva 2012/27/ES dėl energijos vartojimo efektyvumo,“.
1.3. Pakeičiu dėstomąją dalį ir ją išdėstau taip:
„t v i r t i n u statybos techninį reglamentą STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų (inžinerinių statinių) formavimo tvarka“ (pridedama)“.
1.4. Pakeičiu nurodytu įsakymu patvirtintą statybos techninį reglamentą STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų formavimo tvarka“:
1.4.1. Pakeičiu pavadinimą ir jį išdėstau taip:
„STATYBOS TECHNINIS REGLAMENTAS 
STR 1.07.03:2017 
STATINIŲ TECHNINĖS IR NAUDOJIMO PRIEŽIŪROS TVARKA. NAUJŲ NEKILNOJAMOJO TURTO KADASTRO OBJEKTŲ (INŽINERINIŲ STATINIŲ) FORMAVIMO TVARKA“.
1.4.2. Pakeičiu 1 punkto pirmąją pastraipą ir ją išdėstau taip:
„1. Statybos techninis reglamentas STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų (inžinerinių statinių) formavimo tvarka“ (toliau – Reglamentas) nustato:“.
1.4.3. Pakeičiu 1.4 papunktį ir jį išdėstau taip:
„1.4. naujų Nekilnojamojo turto kadastro objektų (inžinerinių statinių) formavimo (kaip atskirus nekilnojamojo turto objektus suformuojant inžinerinius statinius ir (ar) juos padalijant, atidalijant, sujungiant, perdalijant) tvarką.“
1.4.4. Pakeičiu  6 punktą ir jį išdėstau taip:
„6. Statinius prižiūrintys juridiniai ir fiziniai asmenys privalo laikytis Statybos įstatymo [9.5], kitų jų prižiūrimų statinių grupės priežiūrą reglamentuojančių teisės aktų [9.12] [9.14] [9.36] [9.38] [9.37] reikalavimų ir teisės aktų, reglamentuojančių statinių naudojimą.“
1.4.5. Papildau 9.171 papunkčiu:
„9.171. Lietuvos Respublikos paslaugų įstatymą;“.
1.4.6. Papildau 9.172 papunkčiu:
„9.172. Lietuvos Respublikos geležinkelių transporto eismo saugos įstatymą“.
1.4.7. Papildau 9.211 papunkčiu:
„9.211. Statinio (jo patalpų) naudojimo ne pagal paskirtį atvejų ir tvarkos aprašą, patvirtintą Lietuvos Respublikos Vyriausybės 2011 m. spalio 12 d. nutarimu Nr. 1178 „Dėl Statinio (jo patalpų) naudojimo ne pagal paskirtį atvejų ir tvarkos aprašo patvirtinimo“;“.
1.4.8. Papildau 9.351 papunkčiu:
„9.351. STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“, patvirtintą Lietuvos Respublikos aplinkos ministro 2024 m. vasario 28 d. įsakymu Nr. D1-63 „Dėl statybos techninio reglamento STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ patvirtinimo“;“.
1.4.9. Pakeičiu 9.43 papunktį ir jį išdėstau taip:
„9.43. Geležinkelio statinių techninės priežiūros taisykles, patvirtintas Lietuvos Respublikos susisiekimo ministro 2015 m. kovo 6 d. įsakymu Nr. 3-88(1.5 E) „Dėl Geležinkelio statinių techninės priežiūros taisyklių patvirtinimo“;“.
1.4.10. Pakeičiu 11 punktą ir jį išdėstau taip:
„11. Statinio priežiūros tikslas – užtikrinti Statybos įstatyme bei statybos techniniuose dokumentuose nustatytus statinių esminius reikalavimus [9.5] [9.1] per visą statinio ekonomiškai pagrįstą naudojimo trukmę [9.5], maksimaliai sumažinti avarijų tikimybę, grėsmę žmonių gyvybei, sveikatai ar aplinkai ir užtikrinti, kad statinys būtų naudojamas vadovaujantis įstatymų ir kitų teisės aktų, reglamentuojančių statinių naudojimą, nuostatomis.“
1.4.11. Pakeičiu 271 punktą ir jį išdėstau taip:
„271. Naudojamuose statiniuose ir jų priklausiniuose, nurodytuose STR 2.03.01:2019 [9.34] 1 priede, turi būti išsaugoti bet kokie objektai ir (ar) aplinkos elementai statinių prieinamumui užtikrinti. Priežiūros vykdytojas turi atlikti statinių prieinamumo priežiūrą Reglamento 108.4.31 papunktyje nustatyta tvarka. Draudžiama, nesilaikant statinių prieinamumo reikalavimų, nustatytų STR 2.03.01:2019 [9.34], šalinti bet kokius objektus ir (ar) aplinkos elementus, užtikrinančius statinių prieinamumą riboto judumo asmenims. Naudojant statinį, nurodytą STR 2.03.01:2019 [9.34] 1 priede, draudžiama šalinti asmenų su negalia automobilių stovėjimo vietas, riboto judumo asmenims skirtus keltuvus (platformas), įėjimo ir (ar) įvažiavimo rampas, sanitarinių mazgų prieinamumą, siaurinti priėjimus ir koridorius, užstatyti juos stambiais įrenginiais, inventoriumi, medžiagomis ar kitokiais daiktais, keisti kelių, priėjimų nuolydžius ar kitaip pažeisti statinių prieinamumo reikalavimus.“
1.4.12. Papildau IV skyrių 311 ir 312 punktais:
„311. Jeigu statinyje numatoma vykdyti ūkinė veikla neatitinka statinio naudojimo paskirties, draudžiama išduoti leidimą, nurodytą Paslaugų įstatymo 2 straipsnio 6 dalyje [9.171], reikalingą atitinkamai ūkinei veiklai vykdyti, išskyrus Lietuvos Respublikos Vyriausybės nustatytus atvejus [9.211].
312. Jeigu statinys (jo dalis) pastatytas (-a) ar statomas (-a) savavališkai, naudotis tokiu statiniu (jo dalimi) draudžiama, įskaitant ūkinę ar kitokią veiklą tokiame statinyje (jo dalyje).“
1.4.13. Pakeičiu 102.1 papunktį ir jį išdėstau taip:
„102.1. Valstybinė energetikos reguliavimo taryba – energetikos objektų [9.7] pagal Lietuvos Respublikos energetikos ministerijos nustatytą tvarką;“.
1.4.14. Pakeičiu 104.1 papunktį ir jį išdėstau taip:
„104.1. atsižvelgdamas į prižiūrėtinų statinių teritorinį išdėstymą ir naudojimo paskirtį, sudaro statinių, kurių Naudojimo priežiūrą jis atliks, Naudotojų sąrašą (Reglamento 7 priedas). Nesudėtingųjų statinių [9.27] naudotojai į šį sąrašą neįrašomi. Informaciją apie naujų statinių statybos užbaigimą galima rasti Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ [9.5] arba gauti iš Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija);“.
1.4.15. Pakeičiu 105.1 papunktį ir jį išdėstau taip:
„105.1. ypatingųjų statinių, kurių požymiai apibrėžti STR 1.01.03:2017 „Statinių klasifikavimas“ [9.27], ir daugiabučių gyvenamųjų namų, kurių aukštingumas iki 5 aukštų imtinai, – ne rečiau kaip vieną kartą per metus. Šis reikalavimas netaikomas geležinkelių statiniams, kurių naudotojai, vadovaujantis Geležinkelių transporto eismo saugos įstatymu [9.172], yra įgiję saugos leidimą ir kurie geležinkelio statinių techninės priežiūros dokumentus, vadovaudamiesi Geležinkelio statinių techninės priežiūros taisyklėmis [9.43], rengia naudodamiesi geležinkelio statinių naudojimo priežiūrą vykdančios institucijos informacine sistema ar geležinkelio statinių naudotojų informacine sistema, prie kurios prieigą turi geležinkelio statinių naudojimo priežiūrą vykdančios institucijos darbuotojai, ir ypatingiesiems statiniams, kurie priskiriami ypatingųjų statinių kategorijai todėl, kad jie yra kultūros paveldo statiniai.“
1.4.16. Pakeičiu 108.1 papunkčio pirmąją pastraipą ir ją išdėstau taip:
„108.1. pareikalauti pateikti su statinio paskirtimi susijusius dokumentus ir statinio techninei priežiūrai reikalingus dokumentus [9.5; 9.41], kai jie privalomi, tarp jų:“.
1.4.17. Papildau 108.1.6 papunkčiu:
„108.1.6. su statinio paskirtimi susijusius ūkinės veiklos dokumentus, įrodančius, kad statinyje vykdoma veikla atitinka statinio paskirtį, kitus su statinio naudojimu susijusius dokumentus;“.
1.4.18. Pakeičiu 108.4.1 papunktį ir jį išdėstau taip:
„108.4.1. ar statinyje vykdoma veikla atitinka statinio paskirtį [9.27];“.
1.4.19. Pakeičiu 108.4.31 papunktį ir jį išdėstau taip:
„108.4.31. ar statinį naudojant laikomasi STR 2.03.01:2019 [9.34] ir (ar) statinio projekte numatytų statinių prieinamumo reikalavimų. Patikrinimų metu Priežiūros vykdytojas įsitikina, ar yra reali galimybė naudoti keltuvus (platformas) riboto judumo asmenims kelti, asmenims su negalia skirtas automobilių stovėjimo vietas, asmenims su negalia skirtus sanitarinius mazgus, įėjimo ir (ar) įvažiavimo rampas ir kitus susijusius įrenginius. Priežiūros vykdytojas įsitikina, ar nėra susiaurinti ir (ar) užstatyti bet kokiais stambiais įrenginiais, inventoriumi, medžiagomis praėjimai (koridoriai), padidinti įėjimo ir (ar) įvažiavimo nuolydžiai. Nustatyti statinio prieinamumo reikalavimų (ar bent vieno iš jų) pažeidimai įrašomi statinio techninės priežiūros patikrinimo akte (Reglamento 8 priedas);“.
1.4.20. Papildau 108.4.32 papunkčiu:
„108.4.32. ar statinį naudojant faktiškai laikomasi STR 2.07.02:2024 [9.351] ir (ar) statinio projekte numatytų slėptuvėms, kolektyvinės apsaugos statiniams ir priedangoms keliamų reikalavimų (kai tokie reikalavimai pagal STR 2.07.02:2024 [9.351] nuostatas privalomi statiniui);“.
1.4.21. Papildau 108.4.33 papunkčiu:
„108.4.33. ar naudojant statinius laikomasi architektūros kokybės vertinimo metodikos taikymo gairių (toliau – architektūros kokybės gairės);“.
1.4.22. Pakeičiu 108.4.4 papunktį ir jį išdėstau taip:
„108.4.4. padaryti išvadas apie statinio techninę būklę ir jo techninę priežiūrą atsižvelgiant į 108.2.1–108.4.32 papunkčiuose nustatytus kriterijus;“.
1.4.23. Pakeičiu 108.4.4 papunktį ir jį išdėstau taip:
„108.4.4. padaryti išvadas apie statinio techninę būklę ir jo techninę priežiūrą atsižvelgiant į 108.2.1–108.4.33 papunkčiuose nustatytus kriterijus;“.
1.4.24. Papildau 108.9 ir 108.10 papunkčiais:
„108.9. pareikalauti, kad naudojant statinį būtų laikomasi architektūros kokybės gairių;
108.10. pareikalauti nenaudoti statinio (jo dalies) ir nevykdyti jokios ūkinės ar kitokios veiklos, jeigu statinys (jo dalis) pastatytas (-a) ar statomas (-a) savavališkai.“
1.4.25. Pakeičiu IX skyrių ir jį išdėstau taip:
„IX SKYRIUS
NAUJŲ NEKILNOJAMOJO TURTO KADASTRO OBJEKTŲ (INŽINERINIŲ STATINIŲ) FORMAVIMAS

112. Nauji Nekilnojamojo turto kadastro objektai (inžineriniai statiniai) formuojami Reglamento 117 punkte nurodytais būdais, kai atliekami nustatyta tvarka [9.5, 9.32] užbaigto statyti inžinerinio statinio rekonstravimo ar kapitalinio remonto darbai, vadovaujantis statybos techninio reglamento [9.32] nuostatomis, taikomomis rekonstruojant ar kapitališkai remontuojant statinius. 
113. Formuojant naujus Nekilnojamojo turto kadastro objektus (inžinerinius statinius) Reglamento 117 punkte nurodytais būdais, kai atliekami statinio paprastojo remonto darbai, kuriems nereikalingas statybą leidžiantis dokumentas ar neatliekami statybos darbai, rengiama Reglamento 114 punkte nurodytos sudėties naujų Nekilnojamojo turto kadastro objektų (inžinerinių statinių) formavimo schema (toliau – schema), kurią rengti turi teisę Statybos įstatymo [9.5] 16 straipsnio 1 dalyje nurodyti asmenys.
114. Naujų Nekilnojamojo turto kadastro objektų (inžinerinių statinių) formavimo schemos sudėtis:
114.1. schemos antraštinis lapas su šiais rekvizitais:
114.1.1. schemos pavadinimu, įrašomu vadovaujantis STR 1.04.04:2017 „Statinio projektavimas, projekto ekspertizė“ [9.28] nuostatomis, vietoj žodžio „projektas“ įrašant „schema“;
114.1.2. schemą parengusio asmens vardu, pavarde, kvalifikacijos atestato numeriu (jei neturi kvalifikacijos atestato, – išsilavinimą patvirtinančio dokumento pavadinimu, numeriu, išdavimo data);
114.1.3. schemos parengimo data;
114.2. schemos dokumentų žiniaraštis;
114.3. aiškinamasis raštas (inžinerinių statinių paskirtys, adresas, inžinerinių statinių bendrieji rodikliai pagal STR 1.04.04:2017 „Statinio projektavimas, projekto ekspertizė“ [9.28], projektą parengusio asmens kvalifikaciją patvirtinančių dokumentų kopijos);
114.4. inžinerinio statinio paprastojo remonto darbų (jeigu atliekami) techninė specifikacija;
114.5. naujų inžinerinių statinių planai ar išdėstymo planai su eksplikacijomis, kuriuose nurodomos šių objektų ribos, inžinerinių statinių bendrieji rodikliai.
115. Kai formuojant naujus Nekilnojamojo turto kadastro objektus (inžinerinius statinius) Reglamento 117 punkte nurodytais būdais turi būti atlikti statinio paprastojo remonto darbai, kuriems atlikti būtinas statybą leidžiantis dokumentas [9.5], naujų Nekilnojamojo turto kadastro objektų (inžinerinių statinių) formavimo sprendiniai pateikiami paprastojo remonto projekte ar paprastojo remonto apraše [9.28]. 
116. Gavęs statybą leidžiantį dokumentą [9.5], statytojas (užsakovas), jei tai būtina, atlikęs inžinerinio statinio paprastojo remonto darbus, statybos užbaigimo procedūras atlieka Statybos įstatymo [9.5] ir statybos techninio reglamento [9.32] nustatyta tvarka. Deklaracija apie statybos užbaigimą įregistruojama Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ ir pateikiama Nekilnojamojo turto kadastro tvarkytojui kaip įrodymas įregistruoti Nekilnojamojo turto registre inžinerinių statinių kadastro duomenų pakeitimus.
117. Reglamento 118–121 punktuose nustatytos procedūros, kurios atliekamos:
117.1. padalijant ar atidalijant inžinerinį statinį į du ar daugiau inžinerinių statinių, juos formuojant kaip atskirus Nekilnojamojo turto kadastro objektus, kai naujų formuojamų inžinerinių statinių paskirtis tokia pati kaip ir prieš padalijimą ar atidalijimą buvusio inžinerinio statinio paskirtis;
117.2. sujungiant du ar daugiau inžinerinių statinių į vieną inžinerinį statinį, jį suformuojant kaip atskirą nekilnojamojo turto objektą, kai po sujungimo inžinerinio statinio paskirtis tokia pati, kaip ir sujungiamų inžinerinių statinių paskirtis;
117.3. atliekant dviejų ar daugiau tos pačios paskirties inžinerinių statinių perdalijimą (amalgamaciją), nekeičiant inžinerinių statinių paskirties.
118. Parengus schemą, inžinerinių statinių savininkai ar valdytojai kreipiasi į Subjektą pateikdami laisvos formos prašymą išduoti pažymą apie naujai suformuotų Nekilnojamojo turto kadastro objektų (inžinerinių statinių) galimybę naudoti pagal paskirtį (toliau – pažyma), patvirtinančią, kad Nekilnojamojo turto kadastro objektus suformavus kaip naujus Nekilnojamojo turto kadastro objektus, jie galės būti naudojami pagal tą pačią paskirtį, kuri įregistruota Nekilnojamojo turto registre iki Reglamento 117 punkte nurodytų veiksmų atlikimo. Prašyme nurodomi inžinerinio (-ių) statinio (-ių), kuris (-ie) padalijamas (-i), atidalijamas (-i), sujungiamas (-i) ar perdalijamas (-i), unikalus (-ūs) numeris (-iai) ir žemės sklypo, kuriame jis (-ie) yra, kadastro numeris. Su prašymu pateikiama schema, rašytiniai inžinerinio (-ių) statinio (-ių) savininkų ar valdytojų sutikimai, inžinerinio (-ių) statinio (-ių) iki Reglamento 117 punkte nurodytų veiksmų atlikimo ir naujai suformuoto (-ų) inžinerinio (-ių) statinio (-ių) kadastro duomenų byla (-os) ar jos (jų) kopija (-os).
119. Subjekto įgaliotas valstybės tarnautojas ar kitas įgaliotas darbuotojas, gavęs visus Reglamento 118 punkte nurodytus dokumentus (jei pateikiami ne visi Reglamento 118 punkte nurodyti dokumentai, prašymas neregistruojamas ir apie tai ne vėliau kaip per 3 darbo dienas nuo prašymo pateikimo dienos Subjekto įgaliotas valstybės tarnautojas ar kitas įgaliotas darbuotojas informuoja prašymą pateikusį inžinerinių statinių savininką ar valdytoją, nurodant trūkstamus dokumentus), ne vėliau kaip kitą darbo dieną įregistruoja prašymą. Subjekto įgaliotas valstybės tarnautojas ar kitas įgaliotas darbuotojas turi patikrinti, ar schemą parengė turintis teisę rengti tokią schemą asmuo, ar naujai suformuoti inžineriniai statiniai galės būti naudojami pagal paskirtį, kuri įregistruota Nekilnojamojo turto registre iki Reglamento 117 punkte nurodytų veiksmų atlikimo kaip atskiri nekilnojamieji daiktai. Patikrinama, ar dėl schemoje numatyto pertvarkymo reikia keisti inžinerinio (-ių) statinio (-ių) paskirtį. 
120. Jei patikrinus Reglamento 118 punkte nurodytus dokumentus nustatoma, kad schemą parengė turintis teisę rengti tokią schemą asmuo ir naujai suformuoti inžineriniai statiniai galės būti naudojami pagal paskirtį, kuri įregistruota Nekilnojamojo turto registre iki Reglamento 117 punkte nurodytų veiksmų atlikimo kaip atskiri nekilnojamieji daiktai, Subjekto įgaliotas valstybės tarnautojas ar kitas įgaliotas darbuotojas ne vėliau kaip per 5 darbo dienas nuo prašymo įregistravimo dienos išduoda Reglamento 13 priede nustatytos formos pažymą. Jei nustatoma, kad schemą parengė neturintis teisės rengti tokią schemą asmuo ar naujai suformuoti inžineriniai statiniai negalės būti naudojami pagal paskirtį, kuri įregistruota Nekilnojamojo turto registre iki Reglamento 117 punkte nurodytų veiksmų atlikimo kaip atskiri nekilnojamieji daiktai, Subjekto įgaliotas valstybės tarnautojas ar kitas įgaliotas darbuotojas ne vėliau kaip per 5 darbo dienas nuo prašymo įregistravimo dienos visus pateiktus dokumentus grąžina prašymo pateikėjui raštu nurodydamas atsisakymo išduoti pažymą motyvus. Pakartotinai pateikus prašymą, procedūros atliekamos šiame skyriuje nustatyta tvarka iš naujo.
121. Jei būtina, atlikus inžinerinio statinio paprastojo remonto darbus ir suformuotų naujų Nekilnojamojo turto kadastro objektų kadastrinius matavimus (matavimai turi būti atlikti iki Reglamento 13 priede nustatytos formos pažymos, kurioje turi būti nurodyti tikslūs naujai suformuotus Nekilnojamojo turto kadastro objektus identifikuojantys duomenys, gavimo), gavęs Reglamento 13 priede nustatytos formos pažymą, inžinerinio statinio savininkas ar valdytojas pateikia ją Nekilnojamojo turto kadastro tvarkytojui kaip įrodymą įregistruoti Nekilnojamojo turto registre naują (-us) inžinerinį (-ius) statinį (-ius).“
1.4.26. Pakeičiu 1 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
1 priedas“.
1.4.27. Pakeičiu 2 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
2 priedas“.
1.4.28. Pakeičiu 3 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
3 priedas“.
1.4.29. Pakeičiu 4 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
4 priedas“.
1.4.30. Pakeičiu 5 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
5 priedas“.
1.4.31. Pakeičiu 7 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
7 priedas“.
1.4.32. Pakeičiu 8 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
8 priedas“.
1.4.33. Pakeičiu 9 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
9 priedas“.
1.4.34. Pakeičiu 10 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
10 priedas“.
1.4.35. Pakeičiu 11 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
11 priedas“.
1.4.36. Pripažįstu netekusiu galios 12 priedą.
1.4.37. Pakeičiu 13 priedą ir jį išdėstau nauja redakcija (pridedama).
1.4.38. Pakeičiu 14 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
14 priedas“.
1.4.39. Pakeičiu 15 priedo žymą ir ją išdėstau taip:
„Statybos techninio reglamento STR 1.07.03:2017
„Statinių techninės ir naudojimo priežiūros tvarka.
Naujų Nekilnojamojo turto kadastro objektų
(inžinerinių statinių) formavimo tvarka“
15 priedas“.
2. Kituose teisės aktuose nuorodos į Lietuvos Respublikos aplinkos ministro 2016 m. gruodžio 30 d. įsakymą Nr. D1-971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų formavimo tvarka“ patvirtinimo“ reiškia nuorodą į Lietuvos Respublikos aplinkos ministro 2016 m. gruodžio 30 d. įsakymą Nr. D1-971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų (inžinerinių statinių) formavimo tvarka“ patvirtinimo“; nuorodos į statybos techninį reglamentą STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų formavimo tvarka“ reiškia nuorodą į statybos techninį reglamentą STR 1.07.03:2017 „Statinių techninės ir naudojimo priežiūros tvarka. Naujų Nekilnojamojo turto kadastro objektų (inžinerinių statinių) formavimo tvarka“.
3. N u s t a t a u, kad šio įsakymo 1.1, 1.3, 1.4.1–1.4.3, 1.4.21, 1.4.23–1.4.39 papunkčiai ir 2 punktas įsigalioja 2024 m. lapkričio 1 d.




Aplinkos ministras	Simonas Gentvilas

Statybos techninio reglamento STR 1.07.03:2017 
„Statinių techninės ir naudojimo priežiūros tvarka. 
Naujų Nekilnojamojo turto kadastro objektų
(inžinerinių statinių) formavimo tvarka“
13 priedas

(Pažymos apie naujai suformuotų Nekilnojamojo turto kadastro objektų (inžinerinio (-ių) statinio (-ių)) galimybę naudoti pagal paskirtį forma)

________________________________________________________________________________
(Statybos įstatymo 49 straipsnio 1 dalyje nurodyto Subjekto, sudarančio dokumentą, pavadinimas)

PAŽYMA APIE NAUJAI SUFORMUOTŲ
NEKILNOJAMOJO TURTO KADASTRO OBJEKTŲ (INŽINERINIO (-IŲ) STATINIO (‑IŲ)
GALIMYBĘ NAUDOTI PAGAL PASKIRTĮ

________________ Nr. _____
(dokumento data)

Pagal _____________________________________________________________________ 
(prašymo išduoti pažymą pateikusio asmens vardas, pavardė)
pateiktą naujų Nekilnojamojo turto kadastro objektų formavimo schemą (toliau – schema), kurią parengė _________________________________________________________________________ 
(vardas, pavardė)
žemės sklype, kurio adresas ___________________________, kadastro Nr. _______________, valstybinė žemė:        taip / ne       ,
(nereikalingą išbraukti)
pagrindinė žemės naudojimo paskirtis ir naudojimo būdas _________________________________, 
atskirais Nekilnojamojo turto kadastro objektais yra formuojama: 
1. _____________________ paskirties* inžinerinis statinys, pažymėtas schemoje _______________________________________________________________________________ . 
(kadastro duomenų bylos duomenys)
Inžinerinis statinys formuojamas:
1.1. padalijant statinį __________________________________________________________
(statinio unikalus Nr., paskirtis*, bent vienas kadastro duomenų byloje užfiksuotas 
_______________________________________________________________________________________________;
rodiklis: ilgis, aukštis, plotas, tūris ar pan.)
1.2. atidalijant statinį iš ________________________________________________________
(bendrosios nuosavybės teise valdomo statinio unikalus Nr., paskirtis*, bent
_______________________________________________________________________________________________;
vienas kadastro duomenų byloje užfiksuotas rodiklis: ilgis, aukštis, plotas, tūris ar pan.)
1.3. sujungiant statinius ________________________________________________________
(statinių unikalus Nr., paskirtys*, bent vienas kadastro duomenų byloje užfiksuotas
_______________________________________________________________________________________________;
rodiklis: ilgis, aukštis, plotas, tūris ar pan.)
1.4. perdalijant (amalgamuojant) statinius _________________________________________
(statinių unikalus Nr., paskirtys*, bent vienas kadastro
_______________________________________________________________________________________________.
duomenų byloje užfiksuotas rodiklis: ilgis, aukštis, plotas, tūris ar pan.)
2. __________________**.
3. __________________**.

Šia pažyma patvirtinama, kad ______________ punkte (-uose) nurodyti statiniai gali būti naudojami pagal šiame (-uose) punkte (-uose) nurodytą (-as) paskirtį (-is)*.
* pagrindinė tikslinė naudojimo paskirtis, paskirties grupė, pogrupis.
** pildoma, jei formuojamas daugiau kaip vienas inžinerinis statinys.

______________________               ______________________      _______________________
(pareigų pavadinimas)		           (parašas)                                        (vardas ir pavardė)

_____________________

